**Kúpna zmluva č. 1/2023**

**uzavretá podľa § 409 a nasl. Obchodného zákonníka**

**Predávajúci :**

**Lesy mesta Podolínec s.r.o.**

**zastúpené : Ing. Pavel Homola, konateľ**

**Sídlo:** Jozefa Smreka 468/3, 065 03 Podolínec

**IČO:**50332490

**DIČ:**2120288148

**IČ DPH:** SK2120288148

bankové spojenie: Všeobecná úverová banka

číslo účtu : SK97 0200 0000 0036 8058 0654

BIC: SUBASKBX

Zapísaný: OR OS Prešov, Oddiel: Sro, Vložka číslo: 32932/P

**Kupujúci :**

 **JADOLINVEST s.r.o.**

 v zastúpení : Jaroslav Mruk, konateľ

 sídlo: Bernolákova 648/25, 06503 Podolínec

 IČO : 44945248

 IČ DPH: SK2022893268

 Bankové spojenie: VUB

 IBAN: SK0302000000003539890151

 Zapísaný v Obchodnom registri Okresného súdu v Prešove

 oddiel Sro

1. **Základné ustanovenia**

Predávajúci sa touto zmluvou zaväzuje dodať kupujúcemu tovar vymedzený v čl. II. tejto zmluvy v lehote uvedenej v čl. III. tejto zmluvy a previesť na neho vlastnícke právo na tento tovar, kupujúci prehlasuje, že nie je v úpadku a ani nespĺňa podmienky na vyhlásenie konkurzu a je schopný za dodaný tovar uhrádzať kúpnu cenu uvedenú v čl. IV. tejto zmluvy za podmienok uvedených v čl. V. tejto zmluvy. Kupujúci sa zaväzuje, že dodaný predmet zmluvy prevezme a zaplatí dohodnutú kúpnu cenu riadne a včas.

1. **Predmet zmluvy**

Na základe dohody kupujúceho a predávajúceho sú predmetom tejto zmluvy: **sortimenty surového dreva, surové kmene, drevo na pni** v lesných celkoch obhospodarovateľa/predávajúceho Lesy mesta Podolínec s.r.o.

Účastníci sa dohodli, že:

a) na zisťovanie objemu guľatiny na skladoch predávajúceho sa použije STN 480009 – „Tabuľky objemu guľatiny bez kôry podľa stredovej hrúbky meranej s kôrou“.

b) Meranie guľatiny a výrezov sa vykoná podľa STN 480050 – „Surové drevo – základné a spoločné ustanovenie pre jeho výrobu a dodávky“. Meranie a zaokrúhľovanie strednej hrúbky sa bude realizovať v zmysle „ Nariadenia vlády SR č. 86 o klasifikácii surového dreva zo dňa 16. februára 2005“. Stredný priemer je uvádzaný s kôrou. Meranie dreva vykonáva pred odvozom predávajúci.

c) Ak kupujúci predá drevo, ktoré je predmetom tejto zmluvy spoločnosti preberajúcej drevnú hmotu elektronicky, účastníci zmluvy rešpektujú meranie a triedenie dreva do kvalitatívnych tried uvedené v elektronickom preberacom protokole(ďalej len EPP), vystavenom touto spoločnosťou, ktorý zároveň slúži ako podklad ku fakturácii.

d) Objem dreva predávaného na pni určí v zmysle PSL pre jednotlivé JPRL predávajúci formou dodatku ku tejto zmluve.

1. **Kúpne ceny**

Ceny sa stanovujú dohodou vo výške:

1. Sortimenty surového dreva: podľa aktuálne platného cenníka predávajúceho
2. Surové kmene: dohodou, resp. podľa EPP v zmysle bodu c) predošlého odstavca
3. Drevo na pni: v zmysle dodatku ku tejto zmluve, vystaveného pre jednotlivé JPRL
4. V prípade dodávky dreva v zmysle bodu c) odstavca II. sa zmluvné strany dohodli, že kúpna cena dodávky sa určí odpočítaním dohodnutej čiastky, (t.j. 15€/m3 krát objem dodávky v m3 ) od ceny dodávky vypočítanej ako cena podľa cenníka spoločnosti vystavujúcej EPP krát objem dodávky v m3 podľa EPP. V prípade, ak odpočítaním dohodnutej čiastky 15€/m3 od cien uvedených v cenníku podľa predošlej vety vznikne mínusová jednotková cena pre niektorý sortiment, kúpna cena za daný sortiment bude v tej istej, ale plusovej hodnote. Rozdiel v cene dodávky vypočítanej s plusovou a mínusovou hodnotou jednotkovej ceny daného sortimentu sa pomerne odpočíta od jednotkových cien sortimentov, určených odpočítaním dohodnutej čiastky od cien uvedených v cenníku v zmysle prvej vety tohoto odstavca. Účastníci zmluvy sa dohodli, že v prípade poklesu priemernej jednotkovej ceny pod 33 €/m3 pre jednu dodávku, vyplývajúceho z preberacieho protokolu, určí sa jednotková kúpna cena pre všetky sortimenty v tejto dodávke dohodou vo výške 33 €/m3 . Kupujúci sa zaväzuje, že o zmene cenníka spoločnosti vystavujúcej EPP bude informovať predávajúceho do troch dní od platnosti zmeny.
5. V jednaní o cene surových kmeňov a cene dreva na pni zastupuje predávajúceho konateľ.
6. **Čas a miesto plnenia**
7. Čas plnenia:

Zmluva sa uzatvára na obdobie **od 05.01.2023 do 31.12.2023**

1. Čas plnenia pre jednotlivé porasty, predané na pni, bude vyznačený v dodatku ku zmluve.
2. Miestom plnenia predmetu zmluvy sú sklady a pozemky v užívaní Lesy mesta Podolínec s.r.o.
3. **Platobné podmienky**
4. Kupujúci zaplatí dohodnutú kúpnu cenu, vyfakturovanú predávajúcim v lehote splatnosti do 14 dní. Podkladom k fakturácii je doklad o pôvode dreva, resp. EPP, ktorý kupujúci doručí predávajúcemu do troch dní od jeho obdržania
5. Lehota splatnosti začína plynúť odo dňa vystavenia faktúry.
6. Platobná podmienka je splnená pripísaním platenej čiastky na účet predávajúceho v tejto lehote.
7. V prípade, že sa kupujúci dostane s úhradou kúpnej ceny do omeškania, vzniká právo predávajúcemu účtovať zmluvný úrok z omeškania vo výške 0,05 % z dlžnej sumy za každý deň omeškania a tiež právo pri ďalších plneniach požadovať úhradu za predmet zmluvy formou zálohovej platby vopred.
8. Zálohová platba v zmysle predošlého bodu bude v dostatočnej výške vložená v hotovosti do pokladne predávajúceho, alebo poukázaná a **pripísaná na účet** SK97 0200 0000 0036 8058 0654, BIC: SUBASKBX najneskôr deň pred odvozom dreva s poznámkou pre prijímateľa: **záloha odvoz**. V prípade nezaplatenia zálohy v zmysle predošlej vety, **alebo prekročenia odberu nad uhradenú zálohovú platbu,** predávajúci si vyhradzuje právo ďalšie drevo nevydať a tiež právo odstúpiť od tejto kúpnej zmluvy a zbavuje sa zodpovednosti za splnenie dohodnutého objemu dodávok.
9. Osobitné platobné podmienky neupravené touto zmluvou sa špecifikujú v dodatku.
10. **Úrok z omeškania a zmluvné pokuty**

Úrok z omeškania za oneskorenú úhradu faktúr vystavených za odber drevnej hmoty činí 0,05 % z dlžnej sumy za každý deň omeškania úhrady, na základe vzájomnej dohody oboch zmluvných strán.

Ak kupujúci nepredloží doklady podľa **§ 43, ods. 5 Zákona č. 222/2004 Z.z. o DPH v znení neskorších predpisov a to najmä doklady preukazujúce, že tovar bol prepravený do iného členského štátu, Lesy mesta Podolínec uplatnia k cene tovaru 20% DPH.**

Zmluvné pokuty, ktoré si účastníci tejto zmluvy dohodli za porušenie dojednaných podmienok :

1. poškodenie prirodzeného zmladenia : **1 ha – 1000.- €**, (výpočet na základe % -álneho podielu poškodenia), zaplatenie zmluvnej pokuty pri zistení porušenia na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole,
2. vyrúbanie nevyznačeného stromu (zdravý, stojaci, nepoškodený), tzn. že každý strom určený na výrub okrem suchárov musí byť označený farebným nezmazateľným znakom vo výške 1,3 m a na koreňovom nábehu. Zmluvná pokuta: **170.- €** za jeden strom, zaplatenie zmluvnej pokuty pri zistení porušenia na základe záznamu v služobnom denníku, záznamu z priebežnej kontroly predaja na pni, prípadne v preberacom protokole,
3. nedodržanie riaditeľom písomne stanoveného termínu na prednostné spracovanie a odvoz aktívnej drevnej hmoty /čerstvo naletené stromy podkôrnym hmyzom/ je zmluvná pokuta **500.- €** na základe záznamu v služobnom denníku, záznamu z priebežnej kontroly predaja na pni (kontrolné dni), v preberacom protokole.
4. nedodržanie termínu plnenia zmluvy podľa čl. IV. Čas a miesto plnenia písm. b) - za každý nespracovaný m³ dreva **3.- €**, pričom nespracované a neodvezené drevo k stanovenému termínu ostáva vlastníctvom predávajúceho. V prípade objektívnych príčin ovplyvňujúcich nedodržanie termínu (nepriaznivé počasie v trvaní súvisle minimálne 1 týždeň, prekážky zo strany predávajúceho) je možné jednať o predĺžení termínu na plnenie predmetu zmluvy,
5. znečistenie prírodného prostredia (PET fľašami, ropnými látkami, bandaskami od PHM apod.) **50.- €** za každý zistený prípad na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole,
6. nezabezpečenie ošetrenia poškodených stojacích stromov (čl. VII. Osobitné podmienky kúpnej zmluvy) je zmluvná pokuta za každý neošetrený strom **30.- €** na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole
7. nedodržanie riaditeľom písomne stanoveného termínu súvisiaceho s plnením predmetu zmluvy, hlavne k odstráneniu nekvalitne vykonanej práce, resp. kupujúci prácu vôbec nevykoná v stanovenom termíne: v ťažbe, približovaní, manipulácií, odvoze dreva a všetkých činnostiach spojených s plnením predmetu zmluvy, s dôrazom predávajúceho na priebežnú údržbu lesných ciest, je zmluvná pokuta až do **500.- €** na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole, prípadne v súhlase na ťažbu.Pri nedodržaní termínu stanovenom riaditeľom u **VÚ do 50 rokov** je zmluvná pokuta **300.- €** za každý nesplnený ha resp. jeho pomernú časť, z predpisu ročných úloh. **V prípade vzniknutej škody na majetku v správe Lesy mesta Podolínec s.r.o. zavinením kupujúceho bude výška zmluvnej pokuty riešená zápisnične, kde sa kupujúci a predávajúci dohodnú na spôsobe odstránenia predmetnej škody na náklady kupujúceho, resp. kupujúci uhradí škodu v plnej výške,**
8. spôsob nakladania surových kmeňov na odvozný prostriedok: na OM nesmú po kupujúcom ostať zvyšky dreva /kániky, tenké konce, hrúbie, nehrúbie a pod./. V prípade nedodržania tejto podmienky je zmluvná pokuta do výšky **200.- €**, zaplatenie zmluvnej pokuty pri zistení porušenia na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole,
9. odstúpenie, nedodržanie predmetu zmluvy zo strany kupujúceho (tzn. nespracovanie, neodkúpenie drevnej hmoty) je zmluvná pokuta vo výške500.- €, pričom nespracovaná a neodvezená drevná hmota zostáva vlastníctvom predávajúceho,
10. Pri závažnom porušení podmienok zmluvy, t.j. kupujúci nedodrží podmienky uvedené v čl. V. Platobné podmienky, čl. VI. Úrok z omeškania a zmluvné pokuty, čl. VII. Osobitné podmienky kúpnej zmluvy, **predávajúci si vyhradzuje právo odstúpiť od tejto kúpnej zmluvy**, zbavuje sa zodpovednosti za splnenie dohodnutého objemu dodávok a uplatniť zmluvnú pokutu do výšky 500.- €, pričom nespracovaná a neodvezená drevná hmota ostáva vlastníctvom predávajúceho.

Kupujúci udeľuje neodvolateľný súhlas k inkasu zmluvnej pokuty za porušenia uvedené v písmene a) až j) čl. VI.

1. **Osobitné podmienky kúpnej zmluvy**

***Technologické podmienky:***

Kupujúci sa zaväzuje :

1. ťažobné zásahy vykoná kupujúci podľa schválenej technologickej typizácie, pokynov OLH a lesníka (súhlasov na ťažbu, stanovených termínov),
2. ťažobné zásahy, približovanie, vývoz a odvoz dreva vykonať:
* s maximálnym ohľadom k jestvujúcemu stavu prirodzeného zmladenia, zabráneniu nadmerného poškodzovania pôdy, okolitých stromov, lesných ciest a vodných tokov, zmluvná pokuta,
* nevyrúbať zdravé, stojace, nepoškodené nevyznačené stromy, zmluvná pokuta za každý strom,
* dodržať objem ťažby uvedený v súhlase na ťažbu
* dodržať písomne stanovený termín riaditeľom  z kontrolných dní na prednostné spracovanie a odvoz drevnej hmoty, zmluvná pokuta,
* Na OM nesmú po kupujúcom ostať zvyšky dreva / odzemky, tenké konce, hrúbie, nehrúbie ap. /, zmluvná pokuta,
1. Predávajúci  má právo sa dožadovať u kupujúceho odstránenia chýb, nedostatkov a odstráneniu závad, ktoré spôsobil, a to priebežne počas vykonávania prác, pričom dôraz predávajúceho je na priebežnú údržbu lesných ciest. V prípade nedodržiavania odstránenia chýb a nedostatkov sa uplatní zmluvná pokuta. Kupujúci sa zaväzuje miesto výkonu predmetu zmluvy, prístupové cesty, hlavné cesty, OM , lesné cesty, približovacie linky a pod. vyčistiť od zvyškov po ťažbe, po približovaní, po manipulácií, po odvoze dreva resp. inej činnosti a uviesť do pôvodného stavu, zmluvná pokuta,
2. Predávajúci s kupujúcim sa dohodli na ponechaní drevnej hmoty pri pni, pričom za túto hmotu sa považuje:

- zvyšky a časti kmeňov pod 7 cm v kôre,

-rozštiepené a mechanicky poškodené zlomy, časti kmeňov s mäkkou hnilobou (vyzdravovanie) do 2 m, s výnimkou aktívnej hmoty, ktorú je povinný asanovať, resp. priblížiť na OM a odviezť,

1. Kupujúci je povinný oboznámiť sa s miestnymi dopravnými špecifikami, rešpektovať ich, vybaviť na príslušných úradoch potrebné výnimky a povolenia a zabezpečiť, aby tieto boli vždy prítomné vo vozidlách prevážajúcich drevnú hmotu aj keď sa jedná o prepravu uskutočňovanú tretími osobami.
2. miesto plnenia predmetu zmluvy, predovšetkým prístupové cesty, približovacie linky, odvozné miesta, zvážnice, ostatné cestné stavby(priepust, most, odrážka, zábradlie), uviesť na svoje náklady do pôvodného stavu; tiež je povinnosťou zhotoviteľa z ciest, liniek, odvodňovacích telies a skladov odstrániť haluzinu a ťažbové zvyšky,
3. priebežne odstraňovať chyby a nedostatky spôsobené počas plnenia zmluvy.

***Spôsob kontroly a odvozu drevnej hmoty z predaja dreva na pni***

Pri predaji na pni sa kupujúci zaväzuje, že drevo bude najneskôr pred jeho odvozom z OM označené čitateľnou ciachou alebo iným povoleným označením, ktoré vopred zaregistroval orgán štátnej správy lesného hospodárstva a pred odvozom dreva z uvedených lokalít  musí byť vystavený doklad o pôvode dreva v zmysle vyhlášky č. 176 / 2011 Z.z., ktorou sa mení a dopĺňa vyhláška č. 232 / 2006 Z.z. o vyznačovaní a evidencii ťažby dreva. Doklad o pôvode dreva vystaví lesník príslušného lesného obvodu, resp. zastupujúci zamestnanec, ten rovnako označí drevo ciachou predávajúceho.

- kontrolu vykonáva riaditeľ., resp. poverený pracovník na určených miestach,

- riaditeľ, resp. poverený pracovník vykonáva kontrolu odvozu dreva v zmysle vyhlášky č. 176 / 2011 Z.z., ktorou sa mení a dopĺňa vyhláška č. 232 / 2006 Z.z. o vyznačovaní a evidencii ťažby dreva a v zmysle podmienok dohodnutých v uzavretej kúpnej zmluve,

- príslušný lesník, resp. zastupujúci zamestnanec vykonáva kontrolu:

* + objemu dreva, podľa sortimentov v m3 resp. prm x príslušný koeficient = m3,
	+ číslo ciachy
	+ dátum a čas odvozu, je povinný byť fyzicky prítomný pri odvoze
	+ identifikáciu kupujúceho,
	+ identifikácia prepravcu, typ, EVČ, splnomocnenie vodiča na prepravu,
	+ podpis a pečiatku kupujúceho

- po ukončení kontroly potvrdí lesník, resp. zastupujúci zamestnanec správnosť údajov na dodacom liste - doklade o pôvode dreva vlastným podpisom.

1. kupujúci poskytne predávajúcemu podklady potrebné pre kontrolu pri odvoze dreva (EČV, typ auta, meno vodiča), splnomocnenie pre svojich pracovníkov k preberaniu dreva, splnomocnenia pre vodičov určených k odvozu dreva,
2. predávajúci má právo kontrolovať odvážané drevo na každom odvoznom prostriedku, tzn. objem, označenie a doklad o pôvode dreva.
3. kupujúci bude akceptovať kontrolu odvozu zo strany predávajúceho na určených kontrolných miestach výjazdu a pri nakládke dreva na lesných pozemkoch v správe Lesy mesta Podolínec s.r.o.,
4. po prebratí a ukončení prác /viď. preberací protokol/ bude umožnené kupujúcemu prípadnú zostávajúcu drevnú hmotu na OM odviezť najneskôr do 2 týždňov po podpísaní preberacieho protokolu len so súhlasom riaditeľa. Ak tak kupujúci nevykoná je povinný uhradiť zmluvnú pokutu podľa čl. V, písmeno g) tj. **500.- €**. Zároveň berie na vedomie že neodvezená drevná hmota zostáva vo vlastníctve predávajúceho.

***BOZP, požiarna ochrana, ochrana prírody***

1. **kupujúci sa zaväzuje vykonať všetky práce na svoje náklady a nebezpečenstvá, zodpovedá za prípadné škody na zdraví a majetku fyzických a právnických osôb, ktoré môžu vzniknúť pri realizácii predmetu zmluvy,**
2. predávajúci upozorňuje prostredníctvom riaditeľa, lesníka, alebo OLH na prítomnosť inžinierskych sietí alebo iných zariadení, ktoré sa nachádzajú na lesnom obvode. Pred začatím prác v jednotlivých dielcoch je kupujúci povinný sa oboznámiť na lesnom obvode s trasami a druhmi inžinierskych sietí. Práce pri spracovaní kalamity musia byť vedené tak, aby žiadna z týchto sietí nebola poškodená. Akékoľvek poškodenie alebo zásah je nutné hlásiť riaditeľovi. Náprava škody kupujúcim je možná až po vyjadrení stanoviska vlastníkom resp. užívateľom siete alebo zariadenia,
3. kupujúci zodpovedá za dodržiavanie požiarnych, bezpečnostných, dopravných, ekologických a príslušných pracovnoprávnych legislatívnych noriem a predpisov.
4. kupujúci bude pri svojej činnosti dodržiavať stanovené technologické, predpisy o bezpečnosti a ochrane zdravia pri práci (BOZP) v zmysle zákona č. 124/2006 Z.z. v znení neskorších predpisov a protipožiarne opatrenia. Okrem toho je kupujúci povinný dodržiavať ustanovenia spravodajcu MLVH a DP SR z roku 1989 čiastka 3 ) bezpečnostné predpisy pri ťažbe, sústreďovaní a manipulácií dreva, ako aj používanie predpisovaných osobných a ochranných prostriedkov, **vyhlášky č. 46/2010 Z. z., ktorou sa ustanovujú podrobnosti na zaistenie bezpečnosti** **a ochrane zdravia pri lesnej práci a podrobnosti o odbornej spôsobilosti na výkon niektorých** **pracovných činností a na obsluhu niektorých technických zariadení.** Mechanizačné prostriedky musia byť vybavené lekárničkou v zmysle vyhlášky č. 144/2009 Z.z. a podľa paragrafu 16 vyhlášky č. 464/2009 Z.z. v znení neskorších predpisov musia byť vybavené prenosným hasiacim prístrojom. Okrem toho musia byť vybavené absorpčnou látkou na zachytenie ropných produktov / napr. Perlit /, **v rámci protipožiarnych opatrení kupujúci zodpovedá za plnenie povinností** **vyplývajúcich aj z ustanovenia**  **§ 4 písm. b) a e) zákona NR SR č. 314/2001 Z.z. o ochrane pred požiarmi v platnom znení,**
5. predávajúci poveruje trvalým kontrolným dozorom príslušného lesníka a OLH, ktorí zároveň určia postup spracovania náhodnej ťažby, kalamity, prebierok, rekonštrukcií podľa JPRL v zmysle technologickej prípravy pracovísk.
6. prevzatím pracovísk po ukončení dohodnutej činnosti preberá zodpovednosť za ich stav v plnej miere predávajúci – protokol o prevzatí (preberací protokol),
7. **kupujúci podpisom tejto zmluvy sa zaväzuje k dodržiavaniu príslušných ustanovení zákona č. 326/2005 Z. z. o lesoch v znení neskorších predpisov, zákona č. 543/2002 Z. z. o ochrane prírody a krajiny v znení neskorších predpisov, zákona č. 314/2001 Z.z. o ochrane pred požiarmi v znení neskorších predpisov, ako aj vykonávacích vyhlášok a usmernení vyplývajúcich z hore uvedených právnych noriem, ktorých plnenie je povinný pri realizácií zmluvy zabezpečiť. V prípade uloženia sankcie predávajúcemu príslušnými orgánmi štátnej správy za porušenie tohto ustanovenia kupujúcim, alebo v prípade uloženia sankcie vyplývajúcej z porušenia ostatných ustanovení tejto zmluvy kupujúcim, kupujúci sa zaväzuje túto sankciu uhradiť a znášať všetky plnenia, ktoré predávajúcemu z uloženej sankcie vyplývajú.**

p) predávajúci je oprávnený pri nedodržaní podmienok uvedených v tomto článku zastaviť plnenie predmetu tejto zmluvy. Plnenie je možné obnoviť po vyriešení sporu, ktorý zapríčinil zastavenie plnenia.

1. **Zodpovednosť za vady tovaru**

Pre zodpovednosť za vady pri plnení zmluvy budú pre zmluvné strany platiť ustanovenia § 422 a nasl. Obchodného zákonníka, ktoré upravujú nároky zo zodpovednosti za vady. Vady predmetu plnenia musí kupujúci reklamovať písomne u predávajúceho v lehote do 7 dní od ich zistenia.

1. **Nadobudnutie vlastníckeho práva**

Kupujúci nadobudne vlastnícke právo k predmetu zmluvy až úplným zaplatením kúpnej ceny.

1. **Nebezpečenstvo škody na predmete plnenia**

Pre otázky nebezpečenstva škody na predmete kúpnej zmluvy platia primerane ustanovenia §455-457 Obch. Zákonníka.

1. **Záverečné ustanovenie**

Zmluvné strany sa dohodli na tom, že výslovne súhlasia so zverejnením zmluvy v jej plnom rozsahu vrátane príloh a dodatkov na stránke predávajúceho, okrem osobných údajov kupujúcich.

Zmluva nadobúda účinnosť dňom nasledujúcim po dni jej zverejnenia v súlade so zákonom č.546/2010 Z.z., ktorým sa mení a dopĺňa zákon č.40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

Táto zmluva je povinne zverejňovaná podľa § 5a zákona č. 211/2000 Z.z. v znení neskorších predpisov.

Právne vzťahy, ktoré nie sú v tejto zmluve výslovne upravené, sa riadia ustanoveniami Obchodného zákonníka a súvisiacimi predpismi. Prípadné vzniknuté spory budú riešené  dohodou a ak sa vzniknuté spory nepodarí riešiť dohodou, budú sa riešiť na príslušnom súde v sídle predávajúceho.

Prípadné zmeny alebo doplnky k tejto zmluve možno vykonať iba písomne so súhlasom oboch zmluvných strán.

Zmluva nadobudne platnosť podpisom oboch zmluvných strán. Je vyhotovená v dvoch vyhotoveniach, ktoré majú povahu originálu, z ktorých jeden obdrží predávajúci a jeden kupujúci.

V Podolínci dňa: 05.01.2023

**Kupujúci:** **Ing. Pavel Homola**,

 konateľ Lesy mesta Podolínec s.r.o.

 predávajúci